Halden Skolemusikkorps

**Halden Skolemusikkorps** er et skolekorps som ble stiftet i 1932 og holder til ved Hjortsberg skole i Halden.

Musikantene er delt inn i aspiranter, juniorer og seniorer.  

## Historikk
### Sammenslåing av fire tidligere korps
Halden skolemusikkorps er satt sammen av fire tidligere korps fra Halden: Halden Guttemusikkorps (stiftet 9.&nbsp;september 1932), Hjortsberg Skolemusikkorps (stiftet  2.&nbsp;november 1938), Os Skolekorps (stiftet 10.&nbsp;februar 1965) og Berg Skole- og Ungdomskorps (stiftet 12.&nbsp;september 1962).  

### De tidligere korpsene
**Halden Guttemusikkorps** ble opprettet 9. september 1932 etter en pengeinnsamling. Ved oppstarten hadde korpset 42 medlemmer, og første dirigent var musikkløytnant Håkon Aasekjær fra Divisjonsmusikken. Korpset deltok i 17. maitoget allerede året etter.

Korpset øvde blant annet på Sentrum skole («Gutteskolen»), senere på Rødsberg ungdomsskole og ved Låby skole. Under andre verdenskrig fortsatte korpset med øvelser og konserter. I 1966 ble jenter tatt opp i korpset. 

**Båstadlund Guttemusikkorps** ble stiftet 2. november 1938 og holdt til ved Båstadlund skole. Korpset hadde 30 medlemmer ved oppstart, og første dirigent var Leif Næss. I 1941 ble aktiviteten stanset under krigen. Etter frigjøringen ble korpset reorganisert med nye medlemmer. 

I 1950 fikk korpset sin første fane i gave fra Saugbrugsforeningen. Etter at Hjortsberg skole ble åpnet i 1960 flyttet korpset dit, og i 1963 skiftet det navn til Hjortsberg skolemusikkorps. Samtidig ble jenter tatt opp i korpset. Fra 1967 har korpset øvd i aulaen på Hjortsberg skole.

**Os skolekorps** ble stiftet 10. februar 1965 av skolestyrer Fred Solheim ved Os skole, som tidligere hadde vært en ren jenteskole. Korpset hadde 39 medlemmer ved oppstart, hvorav de fleste var jenter. 

**Berg skolemusikkorps** ble stiftet 12. september 1962 av skolestyret ved Berg skole, etter initiativ fra Arnt Brække, Eivind Bakke og Ottar Kollegård. Korpset hadde 28 medlemmer ved oppstart og holdt sin første konsert samme år. Etter 20-års­jubileet i 1982 ble korpset åpnet også for ungdom og endret navn til Berg skole- og ungdomskorps.  

### Korpsene slår seg sammen til Halden Skolemusikkorps
På slutten av 1980-tallet førte sviktende rekruttering til økt samarbeid mellom skolekorpsene i Halden. Hjortsberg og Halden Guttemusikkorps innledet samarbeid i 1989, mens Os og Berg samarbeidet på sin side. I 1993 spilte alle fire korpsene sammen på 17. mai. 

Etter vedtak på ekstraordinært årsmøte 24. januar 1994 ble Guttemusikken og Hjortsberg slått sammen til Halden skolemusikkorps. Os og Berg sluttet seg til sammenslåingen fra 1. januar 1995.

## Marsjer skrevet til korpset

* *Jubileums marsj* (Alf Mostad, skrevet til Halden Guttemusikkorps 10 års jubileum i 1942, gått tapt?).
* *Halden Guttemusikkorps marsj* (Rolf Torgersen, skrevet på 1950 tallet, har også tekst, gått tapt?).
* *Halden Guttemusikkorps marsj* (Ragnvald Oliver Vik, skrevet til Halden Guttemusikkorps 40 års jubileum i 1972).
* *Båstadlundguttenes marsj* (Ragnvald Oliver Vik, 1947? (Tidligste omtale i avis)).
* *Os Skolekorps marsj* (Ragnvald Oliver Vik, skrevet til Os skolekorps 10 års jubileum i 1975).
* *Berg Skolemusikkorps marsj* (Ragnvald Oliver Vik, 1973).
* *På Stevne/1.marsj* (Knut Brevig, skrevet til Halden Guttemusikkorps i 1980 mens Brevig var dirigent).

*Halden Guttemusikkorps marsj* av Rolf Torgersen er borte fra arkivene, men det skal være skrevet en tekst av Rolf Nilsen til denne ifølge gamle avisutklipp. Der er det sitert følgende fra teksten: «Det lyder toner i vår by. Hør marsjen klinger høyt mot sky. Hør trommene slår i guttemusikken vår.»
*Båstadlundguttenes marsj* ble utgitt på Tonika forlag, og spilles også av andre korps. Marsjen ble så populær da den ble utgitt at Båstadlundguttene selv tok den ut av sitt program på det påfølgede landsstevnet på Gjøvik i 1953, fordi det var så mange andre korps som spilte marsjen deres.

Notene til marsjene for Berg skolemusikkorps og Os skolemusikkorps forsvant fra arkivet etter sammenslåingen av korpsene i 1994–1995. På grunnlag av et privat kassettopptak fra en konsert i Remmen-aulaen i 1982 skrev Bjørn Mellemberg i 2023 ned notene på nytt.  

## Konkurranser
Korpset har deltatt på en rekke konkurranser gjennom årene. Her er resultater fra 2014 og fremover:

&#42;Seniorkorps og rekrutter deltar i 4. div sammen, og seniorkorps alene deltar i høyre divisjon  på samme Distriktsmesterskap.

Felles korps med seniorer fra Halden Skolemusikkorps og Idd skolemusikkorps

## Referanser


## Eksterne lenker
* Halden Skolemusikkorps offisielle hjemmeside